CELEX: 31970R0603
Language: el
Date: 1970-03-31 00:00:00
Title: Κανονισμός (ΕΟΚ) αριθ. 603/70 της Επιτροπής της 31ης Μαρτίου 1970 περί τροποποιήσεως του κανονισμού (ΕΟΚ) αριθ. 685/69 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος

Avis juridique important

|

31970R0603

Κανονισμός (ΕΟΚ) αριθ. 603/70 της Επιτροπής της 31ης Μαρτίου 1970 περί τροποποιήσεως του κανονισμού (ΕΟΚ) αριθ. 685/69 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος  

Επίσημη Εφημερίδα αριθ. L 072 της 01/04/1970 σ. 0062 - 0062 Δανική ειδική έκδοση: Σειρά I Κεφάλαιο 1970(I) σ. 0148  Αγγλική ειδική έκδοση: Σειρά I Κεφάλαιο 1970(I) σ. 0169  Ελληνική ειδική έκδοση: Κεφάλαιο 03 τόμος 5 σ. 0076 

++++ΚΑΝΟΝΙΣΜΟΣ ( ΕΟΚ ) αριθ . 603/70 ΤΗΣ ΕΠΙΤΡΟΠΗΣ  της 31ης Μαρτίου 1970  περί τροποποιήσεως του κανονισμού ( ΕΟΚ ) αριθ . 685/69 " περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος "  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2622/69 ( 2 ) , και ιδίως το άρθρο 6 παράγραφος 7 ,  Εκτιμώντας :  ότι ο κανονισμός ( ΕΟΚ ) αριθ . 685/69 της Επιτροπής της 14ης Απριλίου 1969 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος ( 3 ) , όπως τροποποιήθηκε τελευταία από τον κανονισμό ( ΕΟΚ ) αριθ . 332/70 ( 4 ) , καθορίζει το τμήμα της ενισχύσεως στα ιδιωτικά αποθέματα , για τα συνδεόμενα προς τη διάρκεια της αποθεματοποιήσεως έξοδα , σε 0,525 λογιστικές μονάδες ανά ημέρα αποθεματοποιήσεως και ανά τόννο  ότι λαμβάνοντας υπόψη την εξέλιξη αυτών των εξόδων , πρέπει το ποσό αυτό να αυξηθεί σε 0,60 λογιστικές μονάδες   ότι , αντίθετα , το συμπληρωμα του τμήματος της ενισχύσεως που προβλέφθηκε για τη φθορά της ποιότητος , μετά μία περίοδο αποθεματοποιήσεως υπερβαίνουσα τους έξι μήνες φαίνεται πολύ αυξημένο  ότι , λαμβανομένης επίσης υπόψη της προαναφερθείσης αυξήσεως πρέπει να καταργηθεί αυτό το συμπλήρωμα   ότι πρέπει να καθορισθούν οι όροι της συνάψεως της συμβάσεως αποθεματοποιήσεως , για να παραμείνουν σε χρήση οι διατάξεις του άρθρου 10 παράγραφος 2 του κανονισμού ( ΕΟΚ ) αριθ . 985/68 του Συμβουλίου της 15ης Ιουλίου 1968 περί θεσπίσεως των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος ( 5 ) , όπως τροποποιήθηκε τελευταία από τον κανονισμό ( ΕΟΚ ) αριθ . 1211/69 ( 6 ) παραμένουν εν ισχύ .  ότι λαμβανομένης υπόψη της γενικής σπουδαιότητος του κανόνος που προβλέπεται στο άρθρο 29 του κανονισμού ( ΕΟΚ ) αριθ . 685/69 , πρέπει να καταργηθούν οι ημερομήνιες που περιορίζουν το πεδίο εφαρμογής του   ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν εξέφρασε γνώμη στην προθεσμία που ετέθη από τον πρόεδρό της ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Το ποσό " 0,525 λογιστικές μονάδες " που εμφαίνεται στο άρθρο 6 παράγραφος 2 υπό β ) και στο άρθρο 24 υπό β ) του κανονισμού ( ΕΟΚ ) αριθ . 685/69 αντικαθίσταται από το ποσό " 0,60 λογιστικές μονάδες " .  Αρθρο 2  Το άρθρο 23 του κανονισμού ( ΕΟΚ ) αριθ . 685/69 συμπληρώνεται από την ακόλουθη παράγραφο 4 :  " 4 . Η σύμβαση αποθεματοποιήσεως δεν δύναται να συναφθεί πριν από την είσοδο του βουτύρου στα αποθέματα . "  Αρθρο 3  Στο άρθρο 24 του κανονισμού ( ΕΟΚ ) αριθ . 685/69 , οι εμφαινόμενες υπό γ ) διατάξεις αντικαθίστανται από τις ακόλουθες διατάξεις :  " γ ) 55 λογιστικές μονάδες για τη φθορά της ποιότητος για το βούτυρο του οποίου η διάρκεια αποθεματοποιήσεως είναι τουλάχιστον 4 μήνες . "  Αρθρο 4  Στο άρθρο 29 του κανονισμού ( ΕΟΚ ) αριθ . 685/69 , οι λέξεις " μεταξύ της 15ης Απριλίου 1969 και της 31ης Μαρτίου 1970 " καταργούνται .  Αρθρο 5  Ο παρών κανονισμός αρχίζει να ισχύει την 1η Απριλίου 1970 .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .  Εγινε στις Βρυξέλλες , στις 31 Μαρτίου 1970 .  Για την Επιτροπή  Ο Πρόεδρος  Jean REY  ( 1 ) ΕΕ αριθ . Ν 148 της 28.6.1968 , σ . 13 .  ( 2 ) ΕΕ αριθ . Ν 328 της 30.12.1969 , σ . 8 .  ( 3 ) ΕΕ αριθ . Ν 90 της 15.4.1969 , σ . 12 .  ( 4 ) ΕΕ αριθ . Ν 44 της 25.2.1970 , σ . 1 .  ( 5 ) ΕΕ αριθ . Ν 169 της 18.7.1968 , σ . 1 .  ( 6 ) ΕΕ αριθ . Ν 155 της 28.6.1969 , σ . 13 .